06/09/2016 | Administración LocalMunicipal
Betanzos
Anuncio de aprobación definitiva do Plan económico financieiro 2016-2017

APROBACIÓN DEFINITIVA DO PLAN ECONÓMICO-FINANCEIRO 2016-2017 O Pleno desta Corporación, en sesión ordinaria celebrada o día 27 de xullo de 2016, acordou a aprobación do Plan Económico-financeiro do Concello de Betanzos para os exercicios 2016-2017, que se publica a continuación en cumprimento do disposto na Lei Orgánica 2/2012, do 27 de abril, de Estabilidade orzamentaria e sustentabilidade financeira. PLAN ECONÓMICO FINANCEIRO DO CONCELLO DE BETANZOS PARA O PERÍODO 2016/2017 I. INTRODUCCIÓN O artigo 3 da Lei Orgánica 2/2012 regula, con carácter xeral, o principio de estabilidade orzamentaria e ven a establecer que “ a elaboración, aprobación e execución dos Orzamentos que afecten aos gastos ou ingresos dos distintos suxeitos comprendidos no ámbito de aplicación desta Lei realizarase nun marco de estabilidade orzamentaria, coherente coa normativa europea ”. Defínese a estabilidade orzamentaria das Administracións Públicas como a situación de equilibrio ou superávit estrutural. O artigo 11 desta norma, ven a instrumentar tal principio de estabilidade orzamentaria ao fixar que tanto a elaboración, como a aprobación e a execución dos Orzamentos e demais actuacións que afecten aos gastos ou ingresos das Administracións Públicas someteranse ao principio de estabilidade orzamentaria. E o artigo 12 adicado á regra de gasto, fixa que a variación do gasto computable das Corporacións Locais non poderá superar a taxa de referencia do crecemento do PIB de medio prazo da economía española. Non obstante, cando exista un desequilibrio estrutural nas contas públicas ou unha débeda pública superior ao obxectivo establecido, o crecemento do gasto público computable axustarase á senda establecida nos respectivos plans económico-financeiros e de reequilibrio previstos nos artigos 21 e 22 da LOEPSF. Así, o artigo 21 da Lei Orgánica 2/2012, modificado pola Lei Orgánica 9/2013, de 20 de decembro, de control da débeda comercial no sector público, indica que en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un plan económico-financeiro que permita no ano en curso e no seguinte o cumprimento dos obxectivos ou da regra de gasto, co contido e alcance previstos neste artigo. En base ao disposto no artigo 12 da LOEPSF, nos seus apartados 2 e 3, relativos á definición de gasto computable e á competencia do Ministerio de Economía e Competitividade para calcular a taxa de referencia do crecemento do PIB de medio prazo para a economía española, de acordo coa metodoloxía empregada pola Comisión Europea en aplicación da súa normativa, tal taxa será obxecto de publicación e será a referencia a ter en conta polas Corporacións Locais na elaboración dos seus respectivos orzamentos. Centrándonos xa no límite da regra de gasto, cómpre sinalar que para o conxunto das administración públicas, a taxa de referencia a ter en conta para o ano 2015, a efectos de calcular a regra de gasto, foi do 1,3. Esta taxa situouse no 1,8 para o exercicio 2016, segundo o acordo publicado no Boletín Oficial das Cortes Xerais do Senado con data 15 de xullo de 2015, polo cal se fixan os obxectivos de estabilidade orzamentaria e débeda pública para o conxunto das administración públicas para o período 2016-2018. Por outra parte, con motivo da elaboración e aprobación da Liquidación do exercicio 2015 a Intervención municipal levou a cabo a emisión dos informes correspondentes ao cumprimento do obxectivo de estabilidade orzamentaria, da regra de gasto e do límite de débeda. E de tales informes conclúese o seguinte: 1º.- O concello de Betanzos cumpre co límite da débeda xa que do informe de Intervención da Liquidación do exercicio 2015 de evaluación do cumprimento de obxectivos que contempla a Lei Orgánica 2/2012 se deduce que o volume de débeda viva a 31 de decembro de 2015 ascendeu a 646.649,89€, o que supón un 8,25% dos ingresos correntes liquidados (capítulos I a V de ingresos): 7.834.248,96€. Dos datos resultantes se deduce que o nivel de débeda así calculado estaría por debaixo do 110% dos ingresos correntes, límite previsto segundo o artigo 53 do TRLRFL.2º.- O concello de Betanzos cumpre co obxectivo de estabilidade orzamentaria, e de feito presenta capacidade de financiamento por importe de 680.544,15€. 3º.- O concello de Betanzos incumpre o límite da regra de gasto nun importe de 216.535,27€. 4º.- Por último, o Concello de Betanzos estaba sometido ata o 2015 ao Plan de Saneamento realizado ao amparo do Real decreto lei 5/2009. Neste último exercicio o indicador obtido, o Remanente Líquido de Tesourería para Gastos Xerais axustado resultou negativo (-21.306,51€). En consecuencia, e ante tal incumprimento do principio de regra de gasto, a aplicación da Lei Orgánica 2/2012, de Estabilidade Orzamentaria e Sostenibilidade Financeira fai necesario a elaboración dun plan económico financeiro que lle permita ao concello recuperar a situación de equilibrio. Por último, cómpre lembrar que con ocasión da aprobación do Orzamento do exercicio 2016 este Concello cumpre co obxectivo de estabilidade orzamentaria e co límite de débeda. II. XUSTIFICACIÓN DO INCUMPRIMENTO Tal e como se pon de manifesto na introdución, proponse ao Pleno desta Corporación a aprobación do presente plan económico financeiro, de formulación obrigada, xa que o resultado da avaliación do cumprimento da regra de gasto efectuado pola intervención municipal en relación ao expediente da liquidación do exercicio 2015, foi o incumprimento do límite da regra de gasto. Por outra banda, trátase de solventar a situación do indicador que mide o cumprimento do Plan de Saneamento do Real decreto lei 5/2009, que non é outro que o Remanente líquido de tesourería para gastos xerais axustado coas obrigas sen aplicar ao presuposto de gastos do 2015. Ambos incumprimentos veñen motivados polo importe de facturas pendentes de aprobación a 31 de decembro de 2015 por falta de crédito orzamentario, é dicir, en base ao saldo da conta 413 xa que este saldo foi superior a 31/12/2015 que a 1 de xaneiro do mesmo ano (saldo a 31/12/2015: 454.090,24€ e saldo a 1/1/2015: 86.281,20 € máis facturas do exercicio anterior con entrada no 2015 por importe de 137.808,96€). O axuste SEC 95 que se realiza nos empregos financeiros excluídos débedas (a efectos de regra de gasto) con ocasión do saldo da conta 413 foi o motivo de que o gasto computable derivado da Liquidación do exercicio 2015 superase en mais da porcentaxe permitida o gasto computable derivado da Liquidación do exercicio 2014 (gasto computable Liquidación 2014: 6.095.616,08€ e gasto computable Liquidación exercicio 2015: 6.484.354,09€) sendo a variación do gasto computable o 6,38% (porcentaxe superior o fixado para esta anualidade). Segundo a modificación introducida pola Lei Orgánica 9/2013, de 20 de decembro, en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un plan económico financeiro que permita no ano en curso e no seguinte o cumprimento. En consecuencia, este concello, e así queda reflectido no presente plan, deberá volver á situación de equilibrio con data máxima o 31 de decembro de 2017. Este é, pois, o horizonte temporal deste plan. III. CONTIDO DO PLAN ECONÓMICO FINANCEIRO Segundo o artigo 21 da LOEPSF, o plan económico financeiro conterá, como mínimo, a seguinte información: a) As causas do incumprimento do obxectivo de establecido ou, no seu caso, do incumprimento da regra de gasto. b) As previsións tendenciais de ingresos e gastos, baixo o suposto de que non se producen cambios nas políticas fiscais e de gastos. c) A descripción, cuantificación e o calendario de aplicación das medidas incluídas no plan, sinalando as partidas orzamentarias ou rexistros extraorzamentarios nos que se contabilizarán. d) As previsións das variables económicas e orzamentarias das que parte o plan, así como os supostos sobre os que se basan estas previsións, en consonancia co contemplado no informe ao que se fai referencia no apartado 5 do artigo 15 e) Unha análise de sensibilidade considerando escenarios económicos alternativos. Ademais, a Lei 27/2013, de 27 de decembro, de racionalización e sostenibilidade da Administración Local incluíu un novo artigo 116. bis na Lei de Bases de Réxime Local que no seu apartado segundo ven a establecer o contido adicional que o plan debe presentar, por canto que deberá tamén incluír a lo menos algunha das seguintes medidas: a) Supresión das competencias que exerza a Entidade Local que sexan distintas das propias e das exercidas por delegación. b) Xestión integrada ou coordinada dos servizos obrigatorios que presta a Entidade Local para reducir custes. c) Incremento de ingresos para financiar os servizos obrigatorios que presta a Entidade Local para reducir os seus custes. d) Racionalización organizativa. e) Supresión de entidades de ámbito territorial inferior ao municipio que, no exercicio orzamentario inmediato anterior, incumpran co obxectivo de estabilidade orzamentaria ou co obxectivo de débeda pública ou que o período medio de pago a provedores supere en máis de trinta días o prazo máximo previsto na normativa de morosidade. f) Unha proposta de fusión cun municipio colindante da mesma provincia. IV. PROCEDEMENTO PARA A ELABORACIÓN E APROBACIÓN DO PLAN ECONÓMICO FINANCEIRO Segundo o previsto no artigo 23 da LOEPSF os plans económico financeiros elaborados polas Corporacións Locais deberán ser aprobados polo Pleno municipal, tendo en conta a aplicación do seguinte calendario: 1º O plan ten que ser presentado ante o Pleno municipal no prazo máximo dun mes dende que se constate o incumprimento. Neste caso, e dado que o informe de Intervención que pon de manifesto o incumprimento así como o Decreto de Alcaldía no que se aproba a liquidación do orzamento do exercicio 2015 que reflexa o mesmo, teñen data de 30 de maio de 2016, a data máxima para presentar o plan ao Pleno municipal, en principio, sería o 30 de xuño de 2016.2º O plan deberá ser aprobado polo Pleno municipal no prazo máximo de dous meses dende a súa presentación. Polo tanto, preséntase ao pleno do mes de xullo co obxecto de cumprir así os prazos fixados pola normativa.3º A posta en marcha do plan non poderá exceder de tres meses dende a constatación do incumprimento.4º O plan deberá ser remitido á Comunidade Autónoma (no caso deste Concello á Dirección Xeral de Política Financeira e Tesouro) e o Ministerio de Facenda e Administracións Públicas a través da plataforma habilitada o efecto na Oficina Virtual de Entidades Locais do mencionado Ministerio.5º O plan deberá ser tamén remitido á Comisión Nacional da Administración Local para o seu coñecemento.6º A este plan haberá que darlle a mesma publicidade que a establecida polas leis para os Orzamentos da entidade. V. DIAGNÓSTICO DA SITUACIÓN ACTUAL Como anexo a este plan se xuntan os listados confeccionados a través da plataforma habilitada polo Ministerio de Facenda e Administracións Públicas na Oficina Virtual de Entidades Locais no apartado “Causas: diagnóstico e previsión tendencial” referidos os exercicios 2015, 2016 e 2017 tal como solicita o Ministerio nos mencionados formularios de cumprimentación obrigatoria. Seguindo o esquema establecido polo Ministerio de Facenda e Administracións Públicas, resultaría que: A evolución dos ingresos e gastos dos orzamentos deste concello, baixo a hipótese de non producirse cambios nas políticas fiscais e de gastos, é a recollida nos cadros seguintes: Dado que o Plan ten unha extensión temporal de só dous exercicios, as previsións tendenciais de ingresos e gastos quedan definidas no propio presuposto municipal para o ano 2016 e os marcos presupostarios 2017-2019 presentados ante o Ministerio de Facenda e Administracións Públicas. De acordo co anterior, para os efectos do cálculo da Estabilidade Orzamentaria, resultaría a seguinte necesidade/capacidade de financiamento. Polo que se refire a Regra de Gasto, resultaría: Taxa de referencia para 2015: 1,30; para 2016: 1,80 e para 2017:2,20. E respecto do volume de endebedamento e límite da débeda: Finalmente, polo que se refire ao cumprimento da Débeda Comercial e Período Medio de Pagamento a Proveedores, a situación é de incumprimento, como pode observarse no seguintes cadro: As estimación para 2016 e 2017 realízanse tendo en conta igual período medio de pago e partindo da media dos últimos exercicios. VI. MEDIDAS CONCRETAS QUE SE PROPOÑEN PARA O PLAN ECONÓMICO FINANCEIRO NO PERÍODO 2016-2017. Para o exercicio 2016, hai que ter xa en conta que a aprobación do Orzamento do Concello para este ano deu lugar ao seguinte detalle: Cos datos anteriores, resulta que o Concello está na seguinte situación: - Cumpre inicialmente co obxectivo de estabilidade orzamentaria. - Cumpre co nivel de débeda pendente segundo os datos de débeda viva a 31/12/2015 máis as operacións previstas na presente anualidade 2016. Tendo en conta o incumprimento da regra de gasto derivado da liquidación do exercicio 2015 na contía de 216.535,27€, fundamentada na súa maior parte pola existencia de facturas pendentes de aprobar a finais do exercicio 2015, así como o indicador do Remanente Líquido de Tesourería para Gastos Xerais que resultou negativo (-21.306,51€) tras realizar os axustes practicados segundo o previsto no Real decreto lei 5/2009 e sendo o mesmo motivo. As medidas que se propoñen serían as seguintes: - Destinar o Remanente de Tesourería para gastos xerais derivados da liquidación do exercicio 2015 a financiar as facturas incluídas na conta 413 a 31/12/2015, para o que xa se tramitou o correspondente expediente de modificación de créditos número 11/2016, na modalidade de suplemento de crédito, por importe de 433.944,59€. - Acordar a non dispoñibilidade de créditos por un importe total de 70.518,86€ nas seguintes aplicacións presupostarias e polos importes seguintes: Coa aprobación inicial deste plan entenderase adoptado o acordo de non dispoñibilidade dos créditos que se indican. - Dar máxima importancia ao principio de anualidade orzamentaria, de xeito tal que se porá todo o empeño posible para que todos os gastos correspondentes ao ano en curso sexan executados íntegramente durante o mesmo ano. No caso de existir a finais do presente exercicio 2016 facturas pendentes de aplicar o Orzamento por falta de crédito, o importe que se fixa como límite será un 42% inferior ao resultante do saldo da conta 413 a 31/12/2015 (454.090,24€) é dicir, que o importe límite do saldo da conta 413 a 31/12/2016 sería 263.372,34€. De cara o exercicio 2017 se prevé unha minoración no saldo da mencionada conta 413 da mesma porcentaxe do 42% con respecto o saldo da conta a 31/12/2016 de forma que o importe límite do saldo das facturas pendentes de imputar o Orzamento a 31/12/2017 sería 152.755,96€, tentando, en todo caso, non acadar estas cifras mencionadas tratando de cumprir o principio de anualidade orzamentaria. - Cambio de finalidade do Plan de Aforro e Investimento 2016. No orzamento do 2016 foi incluída a obra “Mellora na eficiencia enerxética e iluminación con tecnoloxía leda nas rúas: Venezuela, Pintor Seijo Rubio, Alexandre Bóveda e outras” financiado mediante o préstamo provincial concedido. Logo de ver os resultados da liquidación do exercicio 2015, concretamente o indicador que mide o cumprimento do Plan de saneamento 5/2009, o Remanente líquido de tesourería para gastos xerais axustado é negativo polo que existe a prohibición de realizar investimentos novos financiados con endebedamento. Polo tanto, outra medida a adoptar será solicitar o cambio de finalidade do PAI 2016 que será destinado á amortizar anticipadamente débeda concertada con entidades de crédito. Esta medida suporá un aforro no exercicio 2016 de 70.577,33€ quer era o crédito destinado no orzamento á amortizar débeda anticipadamente para cumprir co principio de estabilidade orzamentaria. No 2017 estímase un aforro de 80.072,59€ pola amortización de débeda realizada anticipadamente no exercicio 2016 cos fondos do PAI 2016 e no capítulo de intereses de 2.119,00€. - Reducir o período medio de pago (PMP) por debaixo do límite legal de 30 días, tentando manter o calculado segundo o Real secreto 635/2014, de 25 de xullo, polo que se desenvolve a metodoloxía de cálculo do período medio de pago a provedores das Administracións Públicas. O cuarto trimestre do exercicio 2015 e o primeiro trimestre do 2016 situáronse en 39,17 días e 66,63 días, respectivamente. Trátase de volver as cifras ofrecidas en trimestres anteriores onde non se superou o límite legal de 30 días. A primeira das medidas adoptadas trata de dar cobertura ás facturas pendentes de aprobar de exercicios anteriores e así tratar de corrixir os datos relativos ao período medio de pago. - Limitar a utilización do Remanente de Tesourería para o financiamento de gastos (tanto o Exceso de Financiamento Afectado como o Remanente Líquido de Tesourería), adoptando medidas compensatorias, no caso de ser necesario e inevitable acudir a este recurso para financiar determinados gastos. - Xestionar o orzamento do exercicio 2016 coa máxima atención ao cumprimento da estabilidade e da regra de gasto. - Aprobar o Orzamento do exercicio 2017 cumprindo o obxectivo de estabilidade orzamentaria e da regra de gasto. Con todo o anterior, preténdese alcanzar coa liquidación do exercicio 2016 de novo a situación de equilibrio e mantelo durante o exercicio 2017. Con relación ás estimacións dos ingresos, cómpre sinalar que como previsións de dereitos recoñecidos netos en 2016 e 2017 se parte dos datos que figuran na Liquidación do Orzamento do Concello para o exercicio 2015, aínda que na execución final do Orzamento dos exercicios 2016 e 2017 tamén figurarán as modificacións orzamentarias que se poidan efectuar en función dos recursos afectados provenientes doutras administración públicas. Agora ben, dado que este dato non se coñece con total seguridade a día de hoxe, pártese só das subvencións previstas nas consignacións iniciais a efectos de calcular a regra de gasto. Con todo isto e os escenarios que a continuación se van describir estaríamos a dar cumprimento ao previsto no artigo 21 da LOEPSF, en canto a estimacións que son posibles realizar neste concello cos datos de que se dispón. En relación ao contido adicional que a Lei 27/2013 ven a fixar para o plan económico financeiro, considera esta Alcaldía que merecen das seguintes apreciacións: - Non se considera necesario suprimir competencias distintas das propias e das exercidas por delegación, por canto que se trata de manter un nivel de orzamento similar ao que ven sucedendo en exercicios anteriores, nos que se presuposta con prudencia e a única distorsión que se produce é a derivada da realización de gastos por encima dos créditos orzamentados nunha contía superior a existente no exercicio inmediatamente anterior (situación que, por outra parte debe ser corrixida). - En canto á xestión integrada e coordinada dos servizos obrigatorios que presta o concello para reducir custes, tratarase de cumprir tendo en conta as actuacións que a Deputación Provincial poida realizar en canto a contratación dun estudo sobre os custos dos servizos obrigatorios que prestan os concellos a fin de que determine cal é a mellor forma de prestar os mesmos, dando así cumprimento ao disposto no artigo 26 da LBRL como consecuencia da modificación introducida pola Lei 27/2013, de racionalización e sostenibilidade da Administración Local. - Incremento de ingresos para financiar os servizos obrigatorios que presta o concello. De momento non se considera necesario aplicar esta medida por canto que básicamente o que se vai pretender é reducir o gasto no exercicio 2016 e que sexa esta contención do gasto a que permita recuperar a situación de equilibrio. No caso de que á hora de elaborar o orzamento do exercicio 2017 se observe que as previsións de ingreso non se están a cumprir ou que por algún motivo excepcional hai que gastar máis do previsto, tratarán de tomarse medidas entón de cara a aumentar ingresos naqueles conceptos en que así sexa posible. - Racionalización organizativa. Non se considera necesario modificar este aspecto de momento,. - Supresión de entidades de ámbito territorial inferior ao municipio. Este concello non ten entidades desta natureza. - Unha proposta de fusión cun municipio colindante da mesma provincia. Considérase que tampouco se trata dunha medida necesaria por canto que tal e como se ven demostrando este Concello, a pesares do seu orzamento limitado, ten capacidade suficiente para seguir prestando os servizos básicos que presta aos seus veciños sen ser necesario fusionarse con outros. Por último, se considera que as medidas propostas son coherentes coas variacións interanuais das previsións orzamentarias respectivas. VII. CONCLUSIÓN DO PEF Facendo unha proxección dos datos recollidos anteriormente e as medidas que se pretenden adoptar, resultaría: Os cadros anteriores reflexan a situación de débeda no caso de empregar o PAI 2016 para amortizar anticipadamente a débeda existente coas entidades financeiras e mantendo o PAI adicional 2015 para investimento. Para estimar o PMP en 2016 e 2017 considéranse a media dos trimestres nos que foi inferior a 30 días nos exercicios 2014 e 2015. VIII. CONCLUSIÓNS Á vista do contido deste plan exposto nos apartados anteriores, formulo as seguintes conclusións: - No informe emitido pola Intervención municipal en relación á Liquidación do exercicio 2015 constatouse o incumprimento da regra de gasto regulada no artigo 12 da LOEPSF. - No informe emitido pola Intervención de Avaliación do cumprimento do Plan de Saneamento, segundo o Real decreto Lei 65/2009, ano 2015, sinálase que o indicador que mide o cumprimento do Plan de Saneamento que é o Remanente Líquido de Tesourería para gastos xerais axustado presenta un valor negativo. - Como consecuencia do anterior, e dando cumprimento ao previsto no artigo 21 da LOEPSF, esta Alcaldía formula o presente plan económico financeiro para a súa aprobación polo Pleno do Concello. - Considérase que unha vez aplicadas as medidas contidas no presente plan, o Concello de Betanzos cumprirá co obxectivo de estabilidade orzamentaria e da regra do gasto ao final do exercicio 2016 e 2017, con ocasión da aprobación da liquidación dos mencionados exercicios. Estímase entón que nese momento se producirá unha situación de equilibrio ou de superávit en termos de contabilidade nacional. Tamén se estima un volume de débeda viva será inferior o legalmente previsto como límite. Betanzos, 30 de agosto de 2016 O alcalde José Ramón García Vázquez